
3. tečaj za zborovodje – Velesovo, 29.–31. avgusta 2014 – predavatelj Tomaž Faganel


Vsebina: pomembnejša vprašanja tehnike dirigiranja; analiza in dirigiranje tehnično pomembnih odlomkov iz literature; priprava dirigenta na vajo, analiza glasbenega sporeda oz. skladb; vaje zbora, delo z zborom, vodenje vaj; priprava izbranega sporeda za izvedbo.


Tečaj bo potekal plenarno in kot vodene vaje aktivnih udeležencev s študijskim zborom udeležencev poslušalcev. Predvsem od aktivnih udeležencev se pričakuje celovita predhodna priprava programa, ki ga bodo prijavljeni prejeli takoj po izteku prijavnega roka. Udeleženci tečaja bodo glasbeno oblikovali nedeljsko mašo.


Kandidati za aktivno udeležbo naj prijavi dodajo podroben opis dirigentskih izkušenj in kratek video posnetek (DVD) svojega dirigiranja (tehnična kakovost posnetka ni pomembna). Prireditelj bo izmed prijav izbral do 6 aktivnih udeležencev in v primeru velikega števila prijav aktivno udeležbo omejil na 35 let.


Prijavnina znaša od 100 do 75 evrov za aktivne udeležence ter od 80 do 55 evrov za poslušalce, odvisno od vrste prijave. Vključuje aktivno udeležbo oz. sodelovanje v študijskem zboru in spremljanje tečaja ter dvodnevno bivanje in prehrano. Možna je prijava brez prenočišča in enodnevna pasivna udeležba (gl. prijavnico in cenik). Prijavnina vključuje izbrano udeležbo na tečaju, gradivo, 2 nočitvi in/ali 6 obrokov. Udeleženci bodo bivali v velesovskem samostanu.


Tomaž Faganel je orgle, solopetje, violino in muzikologijo študiral v Ljubljani, dirigiranje pa v Gradcu. Izpopolnjeval se je pretežno v Avstriji. Poučeval je na ljubljanski Srednji glasbeni šoli, vodil več zborov in raznovrstno glasbeno deloval. Petnajst sezon je vodil Akademski pevski zbor France Prešeren Kranj, nastopal doma in v tujini, uspel na tekmovanjih in sodeloval s Komornim ansamblom Slovenicum pri izvedbi kantatnih del. Je član žirij, posveča se mentorskemu delu z zbori in dirigenti ter poučuje ne Orglarski šoli sv. Jožefa v Celju. Z zborom Chorus N'omen je nastopal z a cappella in vokalno-inštrumentalnimi sporedi ter snemal, projektno sodeluje s Komornim zborov RTV Slovenija in Slovenskim komornim zborom. Od leta 2002 do 2011 je vodil zbor Vox medicorum. Je dirigent Mešanega pevskega zbora sv. Anton Padovanski župnije Ljubljana – Vič. Več mandatov je deloval v odborih evropskega zborovskega združenja Europa Cantat in Mednarodnega zborovskega združenja IFCM. Od leta 1986 do 2008 je bil sodelavec Muzikološkega inštituta ZRC SAZU, kjer je raziskoval predvsem starejšo slovensko glasbo in urejal kritične izdaje slovenske glasbene dediščine.

5. tečaj liturgičnega orglanja in improvizacije – Velesovo, 29.–31. avgusta 2014 – predavatelj Dalibor Miklavčič  


Vsebina: pesmi iz pesmarice Slavimo Gospoda; harmonizacija cerkvenih pesmi v različnih slogih z moduliranjem; praktične osnove motivičnega dela in oblikoslovja; orgelske pred- in poigre; priprava homofonih in polifonih obdelav melodije (bicinij, verzet, fugeta, tokata, variacije, trio itd.); teoretično in praktično; osnove proste improvizacije; registracija.


Tečaj bo potekal plenarno in individualno, praktično in teoretično, na različnih ravneh, predavatelj pa bo vsebino in delo sproti prilagajal udeleženkam/udeležencem. Udeleženkam/udeležencem priporočamo celovito predhodno pripravo najmanj dveh skladb iz pesmarice Slavimo Gospoda v smislu začrtane vsebine. Tečajnikom bodo na voljo orgle v Velesovem in na Trati ter dodatna glasbila za vajo.


Prijavnina znaša od 100 do 75 evrov, odvisno od vrste prijave in vključuje sodelovanje na tečaju ter dvodnevno bivanje in prehrano. Vključuje izbrano udeležbo na tečaju, 2 nočitvi in/ali 6 obrokov. Možna je prijava brez prenočišča in enodnevno pasivno sodelovanje (gl. prijavnico in cenik). Udeleženci bodo bivali v velesovskem samostanu. 


Dalibor Miklavčič je po ljubljanski Srednji glasbeni in baletni šoli študiral orgle in kompozicijo na dunajski Univerzi za glasbo in gledališko umetnost, izpopolnjeval se je pretežno v Milanu. Je nagrajenec več državnih in mednarodnih orgelskih tekmovanj. Nastopa v večini evropskih držav in v Aziji, sodeluje z orkestri, solisti in komornimi sestavi, snema, prejema izvrstne kritike, sodeluje v žirijah več uglednih orgelskih tekmovanj, prireja in vodi mojstrske tečaje, v zadnjem času tudi s pedalnim čembalom in pedalnim klavirjem. Obe glasbili in literaturo zanju oživlja na koncertih. Sodeloval je v nadškofijski komisiji za orgle in za številne orgle pri nas pripravil zvočno zasnovo. Od leta 2002 poučuje orgle v Glasbeni šoli Zavoda sv. Stanislava, dve leti tudi na Srednji glasbeni in baletni šoli, tri leta je bil gostujoči profesor za orgle in improvizacijo Univerze za glasbo v Gradcu, kot docent pa sodeluje tudi z ljubljansko Akademijo za glasbo. 

Orgle v Velesovem – Orglarstvo Močnik, op. 14, 2007

Dispozicija

Glavno piščalje – I. manual

Bordun 16'    



Principal 8'    



Gemshorn 8'



Rohrflött 8'



Octav 4'



Spitzflött 4'



Octav 2'



Sexquint altra II 3'



Mixtur 4 fach 1 1/2'



Cymbel  3 fach 1'



Fagott 16'



Trompet 8'

 

Gornje piščalje – II. manual

Principal 8' 

Violdigamba 8'



Gedackt 8'



Quintathen 8'

 

Octav 4'



Kleingedackt 4'



Salicinal 4'



Naßat 3'



Octav 2'



Waldflött 2'



Tertia 1 1/2'



Quinta 1 1/2'



Scharff 4fach 1'



Vox humana 8'



Pedal

Untersatz 32'



Violon 16'



Subbaß 16'



Octavbaß 8'



Gedacktbaß 8'



Octav 4'



Nachthorn 2'



Mixtur 5fach 3'

Posaune 16'



Trompett 8'



Clarin 4'


Obseg klaviatur: manuala 56 tipk C–g3, pedal 30 tipk C–f1 / Mehanska igralna in registrska traktura / Mehanske zveze: II–I , I–P, II–P / Tremulanti za I. in II. manual ter pedal / Zvončki / 2374 piščali (2180 kovinskih iz cina in 194 lesenih) / Uglasitev: Neidhardt III “za veliko mesto” 1724, a = 440 Hz pri 15º C.

Orgle na Trati – Orglarstvo Močnik, op. 18, 2008

Dispozicija

Glavno piščalje – I. manual + pedal

Burdon 16' *


 

Dvojna flavta 8' *


 

Viola di gamba 8' *


        
 

Principal 4' *



Cevna flavta 4'



Oktava 2'



Mikstira III 1

Trobenta 8' *

Zgornji pozitiv – II. manual 

Burdon  8'



 

Lesena flavta 4'


 

Kornet III 2 2/3'


         

Nazard (delni poteg) 2 2/3'



Principal 2'

* transmisija v pedal, ki samostojnih registrov mima.

Tremulant deluje na cele orgle.

Zveze: II–I s pomikom klaviature, I–P, II–P.

Uglasitev je neenakomerno temperirana in sicer Neidhardt »za veliko mesto« iz leta 1724.

Tečaj popularne duhovne glasbe – Velesovo, 29.–31. avgusta 2014 

Predavatelja: Jaka Pucihar in Damijan Močnik


Vsebina: spremljava popularnih duhovnih pesmi oz. t. i. 'cerkvenih popevk'; enostavna in učinkovita realizacija oznak za akorde (Chord Symbols) in spremljava; spremljava in dopolnjevanje napeva/melodije opremljene z oznakami za akorde (Chord Symbols) na klaviaturah (sintetizator, klavir, orgle); načini izvedbe t. i. 'premikajočega basa' (Walking Bass); spremljanje napeva s popularnimi ritmi; funkcija zgornjega glasu klaviature (desne roke), oblikovanje uvodov v skladbo, improvizacija pred-, med- in poiger; uporaba in vključevanje drugih glasbil, 'pravih' in improviziranih; aranžiranje napeva za večglasje in/ali spremljave.  



Tečaj bo potekal plenarno in individualno, praktično in teoretično, na različnih ravneh, predavatelja pa bosta delo sproti prilagajala udeležencem. Vsak udeleženec naj s seboj na tečaj prinese vsaj eno skladbo, ki jo sicer izvaja in/ali želi, da se na tečaju obravnava. Izbrane skladbe bodo glasbeni vzorec za uresničevanje vsebine in ciljev tečaja. Po potrebi in/ali želji bosta predavatelja kot pomoč pri spoznavanju in preizkušanju različnih možnosti aranžiranja napevov uporabljala tudi program Sibelius.


Prijavnina znaša od 100 do 75 evrov, odvisno od vrste prijave. Vključuje udeležbo, gradivo ter dvodnevno bivanje in prehrano (2 nočitvi in/ali 6 obrokov). Možna je prijava brez prenočišča in enodnevno sodelovanje (gl. prijavnico in cenik). 


Jaka Pucihar je študiral na oddelku za jazz Srednje glasbene in baletne šole v Ljubljani. Na Akademiji za glasbo je nato diplomiral iz kompozicije in glasbene teorije ter magistriral iz glasbene teorije. Za Koncert za tolkala in orkester je leta 1999 prejel študentsko Prešernovo nagrado, zdaj pa na Akademiji zaključuje doktorski študij. V improvizaciji in aranžiranju se je v tujini izpopolnjeval pri več vidnih jazzovskih glasbenikih in skladateljih. Pedagoško delo je začel leta 1999 kot asistent Akademije za glasbo v Ljubljani, kjer je zdaj docent in predava harmonijo, jazzovsko harmonijo, improvizacijo in aranžiranje. Posveča se inovativnim metodam poučevanja glasbe. Ob komponiranju za simfonični orkester, big band, komorne sestave in glasbe za otroke, veliko aranžira za najrazličnejše inštrumentalne in pevske sestave, kot pianist pa sodeluje z vidnimi pevci estrade in jazza ter z orkestri, Simfoniki in Big Bandom RTVS, Orkestrom Slovenske vojske in raznovrstnimi jazzovskimi sestavi.


Damijan Močnik je diplomant kompozicije Akademije za glasbo v Ljubljani. Doma in v tujini se je izpopolnjeval predvsem v zborovodstvu. Deluje kot profesor glasbe in zborovodja na Škofijski klasični gimnaziji v Ljubljani, kjer ob uspehih hišnih pevskih zborih na koncertih ter na slovenskih in mednarodnih tekmovanjih zborov, išče inovativnih poti v glasbenem izobraževanju in delovanju v gimnaziji. Vodil je več uspešnih zborov, kakovostno delo pa potrjuje tudi z uspehi Cerkvenega ženskega zbora Andrej Vavken in mešanega zbora Megaron. Od mladeniških let je dejaven v cerkveni glasbi. Posveča se mentorskemu delu v glasbenem izobraževanju in zborovstvu. Je soavtor učbenika za predmet glasba za srednje šole. Kot skladatelj se intenzivno posveča človeškemu glasu in komponira največ za zbore, posvetno, cerkveno in kantatno glasbo ter sodeluje za založbama Astrum in Carus,. Za svoje skladbe je prejel več vidnih mednarodnih nagrad. 

Prijava 


Vse potrebne informacije o tečajih, prijavnice in cenik so v prilogi, najdete jih tudi na društveni spletni strani, vprašate pa lahko tudi po telefonu 031.879281. Prijavite se z e-pošto (info@scd.si) ali z navadno pošto (SCD, Štula 23, 1210 – Ljubljana – Šentvid) najkasneje do vključno 14. avgusta. Vsi prijavljeni bodo ped tečaji pravočasno prejeli notno gradivo (zborovodje), podroben urnik in/ali razpored. 

Prireditelj si pridržuje pravico spremembe sporeda tečajev.

Vse tri tečaje omogočata Slovensko Cecilijino društvo in Župnija Velesovo.

